După ce în luna februarie a încheiat un parteneriat strategic cu circuitul masculin ATP, Fondul Suveran Saudit (PIF) va sponsoriza și WTA, circuitul profesionist feminin.
Cnform unui comunicat dat publicităţii luni de WTA, PIF devine partener al clasamentului mondial al jucătoarelor şi va lucra cu forul feminin pentru a dezvolta iniţiativele existente, precum şi cele viitoare pentru tinerele jucătoare.
Acest anunţ intervine la câteva luni după ce capitala Arabiei Saudite, Riad, a fost desemnată să găzduiască Turneul Campioanelor de final de an în perioada 2024-2026.
După 2021, puternica monarhie din Golf a investit miliarde de dolari în sportul mondial, inclusiv în fotbal, cumpărând clubul britanic Newcastle United sau înfiinţând circuitul de golf LIV, rivalul circuitului nord-american PGA.
De asemenea, Arabia Saudită l-a numit în ianuarie pe Rafael Nadal în calitate de ambasador al Federaţiei saudite de tenis.